text: [{"text_idx": "#000001", "text": "Seinasti filmurin fyri summarste\u00f0gin er donsk satira"}, {"text_idx": "#000002", "text": "Ole Wich fer at innlei\u00f0a ny\u0301ggja filmin \u201dViften\u201d, sum er hin seinasti fyribils i\u0301 Fimsfelagnum. A\u0301ri\u00f0 er 1848, og sta\u00f0urin er Skt. Croix i\u0301 danska Vesturindia - filmurin f\u00e6r go\u0301\u00f0 umm\u00e6li"}, {"text_idx": "#000004", "text": "Ny\u0301ggi danski filmurin \u201dViften\u201d ver\u00f0ur ly\u0301stur sum ein menniskjanslig s\u00f8ga um makt og bundinskap hja\u0301 tveimum p\u00f8rtum, sum ikki ney\u00f0turvuliga vilja vera saman. Sambandi\u00f0 ver\u00f0ur ly\u0301st vi\u00f0 dju\u0301pum a\u0301lvarsemi, men eisini absurdum skemti, sum bjo\u0301\u00f0ar donsku s\u00f8gufatanini og serliga s\u00f8gugloymskuni av. Hetta siga t\u00e6r, i\u00f0 hava gj\u00f8rt filmin."}, {"text_idx": "#000005", "text": "A\u0301ri\u00f0 er 1848 og sta\u00f0urin er Skt. Croix i\u0301 danska Vesturindia. Anna Heegaard og Petrina, sum ba\u0301\u00f0ar eru littar, eru bestu vinkonur. Ho\u0301ast eins i\u0301 hu\u0301\u00f0arliti, er gerandisdagurin o\u0301gvuliga ymiskur. Anna er fri\u0301 og r\u00e6\u00f0ur yvir og eigur Petrinu, sum undir henni er tr\u00e6lur."}, {"text_idx": "#000007", "text": "Leikstjo\u0301ri er Frederikke Aspo\u0308ck, sum i\u0301 2019 gj\u00f8rdi fongsulsfilmin \u201dDe frivillige\u201d, og handriti\u00f0 hevur Anna Neye skriva\u00f0. Hon sp\u00e6lir vi\u00f0 i\u0301 filminum og er kend fra\u0301 \u201dNormalerwize\u201d. Filmurin er upptikin a\u0301 Gran Canaria."}, {"text_idx": "#000008", "text": "Filmsfelagi\u00f0 vi\u0301sti i\u0301 1987 danska filmin hja\u0301 Palle Kj\u00e6rluff-Schmidt \u201dPeter von Scholten\u201d vi\u00f0 Ole Ernst i\u0301 h\u00f8vu\u00f0sleiklutinum. Hesa seinastu ti\u0301\u00f0ina hava fleiri ny\u0301ggir postkolonialistiskir filmar ver\u00f0i a\u0301 skra\u0301nni i\u0301 Filmsfelagnum, teirra millum gr\u00f8nlendski \u201dTwice Colonized\u201d og i\u0301slendski \u201dVola\u00f0a land\u201d, sum ba\u0301\u00f0ir taka st\u00f8\u00f0i i\u0301 kny\u0301tinum til Danmark."}, {"text_idx": "#000011", "text": "Umm\u00e6larin hja\u0301 B\u00f8rsen, Michael Solgaard, sigur: - Filmen fa\u030ar med et glimt i \u00f8jet og underspillede grusomheder en skovl under den koloni-leflen og -romantisering, som mange nok har om Danmarks a\u030ar i Vestindien."}, {"text_idx": "#000012", "text": "Ole Wich fer at innlei\u00f0a ny\u0301ggja danska filmin \u201dViften\u201d, sum er hin seinasti i\u0301 Fimsfelagnum fyri summarste\u00f0gin."}, {"text_idx": "#000016", "text": "S\u00f8gulig hu\u0301s i\u0301 Vestmanna sett til s\u00f8lu"}, {"text_idx": "#000017", "text": "Lavrov: Vesturheimurin er farin i\u0301 kri\u0301ggj mo\u0301ti okkum"}]